CELEX: E2015J0019
Language: sk
Date: 2016-05-10 00:00:00
Title: Rozsudok súdu z 10. mája 2016 vo veci E-19/15 – Dozorný úrad EZVO/Lichtenštajnské kniežatstvo (Nesplnenie záväzkov štátu EZVO, ktorý je členom EHP – Systémy predchádzajúceho povolenia pre usadenie sa a cezhraničné služby – Smernica 2006/123/ES – článok 31 Dohody o EHP – článok 36 Dohody o EHP – Odôvodnenie – Proporcionalita)

2.3.2017   
            
            
               SK
            
            
               Úradný vestník Európskej únie
            
            
               C 66/30
            
         ROZSUDOK SÚDU
   z 10. mája 2016
   vo veci E-19/15
   Dozorný úrad EZVO/Lichtenštajnské kniežatstvo
   (Nesplnenie záväzkov štátu EZVO, ktorý je členom EHP – Systémy predchádzajúceho povolenia pre usadenie sa a cezhraničné služby – Smernica 2006/123/ES – článok 31 Dohody o EHP – článok 36 Dohody o EHP – Odôvodnenie – Proporcionalita)
   (2017/C 66/09)
   Vo veci E-19/15 Dozorný úrad EZVO/Lichtenštajnské kniežatstvo – ŽIADOSŤ o vyhlásenie, že Lichtenštajnské kniežatstvo tým, že ponechalo v platnosti vnútroštátne pravidlá týkajúce sa systémov predchádzajúceho povolenia pre podniky, ktoré sa chcú usadiť alebo poskytovať cezhraničné služby v Lichtenštajnsku, porušilo svoje povinnosti vyplývajúce z článkov 9, 10, 13 a 16 aktu uvedeného v bode 1 prílohy X k Dohode o EHP (smernica Európskeho parlamentu a Rady 2006/123/ES z 12. decembra 2006 o službách na vnútornom trhu), v znení prispôsobenom Dohode o EHP jej protokolom 1, a svoje povinnosti vyplývajúce z článkov 31 a 36 Dohody o EHP v miere, v ktorej usadenie sa a poskytovanie cezhraničných služieb nepatria do pôsobnosti uvedeného aktu, súd v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 10. mája 2016 rozsudok, ktorého výroková časť znie takto:
   Súd týmto:
   
               1.
            
            
               vyhlasuje, že Lichtenštajnské kniežatstvo porušilo svoje povinnosti vyplývajúce z článkov 9, 10, 13 a 16 aktu uvedeného v bode 1 prílohy X k Dohode o EHP (smernica Európskeho parlamentu a Rady 2006/123/ES z 12. decembra 2006 o službách na vnútornom trhu), v znení prispôsobenom Dohode o EHP jej protokolom 1:
               
                           a)
                        
                        
                           tým, že ponechalo v platnosti článok 7 lichtenštajnského obchodného zákona, ktorým sa zavádza systém predchádzajúceho povolenia pre podniky, ktoré zamýšľajú usadiť sa v Lichtenštajnsku,
                        
                     
                           b)
                        
                        
                           tým že ponechalo v platnosti článok 8 ods. 1 lichtenštajnského obchodného zákona, nakoľko sa ním stanovujú nejasné a nejednoznačné podmienky udeľovania predchádzajúceho povolenia pre podniky, ktoré zamýšľajú usadiť sa v Lichtenštajnsku, najmä povinnosti mať potrebný personál a mať primeranú znalosť nemeckého jazyka),
                        
                     
                           c)
                        
                        
                           tým, že nezabezpečilo, aby podmienky predchádzajúceho povolenia stanovené v lichtenštajnskom obchodnom zákone neduplikovali požiadavky a kontroly, ktoré sú rovnocenné alebo v zásade porovnateľné, pokiaľ ide o ich účel, s požiadavkami a kontrolami ktorým poskytovateľ už podlieha v inom štáte EHP,
                        
                     
                           d)
                        
                        
                           tým, že nezabezpečilo, aby konanie a formality týkajúce sa predchádzajúceho povolenia podľa lichtenštajnského obchodného zákona boli stanovené jasne, ako aj
                        
                     
                           e)
                        
                        
                           tým, že ponechalo v platnosti článok 21 lichtenštajnského obchodného zákona, ktorým sa zavádza povinnosť pre podniky vopred oznámiť ich úmysel poskytovať cezhraničné služby v Lichtenštajnsku;
                        
                     
         
               2.
            
            
               vyhlasuje, že pokiaľ služby podľa lichtenštajnského obchodného zákona nepatria do rámca pôsobnosti aktu uvedeného v bode 1 prílohy X k Dohode o EHP (smernica 2006/123/ES Európskeho parlamentu a Rady z 12. decembra 2006 o službách na vnútornom trhu), v znení prispôsobenom Dohode o EHP jej protokolom 1, Lichtenštajnské kniežatstvo porušilo svoje povinnosti vyplývajúce z článkov 31 a 36 Dohody o EHP:
               
                           a)
                        
                        
                           tým, že ponechalo v platnosti článok 7 lichtenštajnského obchodného zákona, ako aj
                        
                     
                           b)
                        
                        
                           tým, že ponechalo v platnosti článok 21 lichtenštajnského obchodného zákona;
                        
                     
         
               3.
            
            
               nariaďuje Lichtenštajnskému kniežatstvu uhradiť trovy tohto konania.